SVT พุ่งกระฉูด 12% รับงบปี 65 โต 28% แตะ 85 ล้าน แจกปันผล 0.05 บ.
SVT พุ่งกระฉูด 12% หลังโชว์งบปี 65 โต 28% แตะ 85 ล้าน แจกปันผล 0.05 บ. XD 9 มี.ค. จ่าย 19 พ.ค.66
SVT พุ่งกระฉูด 12% หลังโชว์งบปี 65 โต 28% แตะ 85 ล้าน แจกปันผล 0.05 บ. XD 9 มี.ค.นี้
24 ก.พ. 2566

ผู้สื่อข่าวรายงานว่า วันนี้(24ก.พ.66)บริษัท ซันเวนดิ้ง เทคโนโลยี จำกัด (มหาชน) หรือ SVT ณ เวลา 15:43 น. อยู่ที่ระดับ 3.96 บาท บวก 0.44 บาท หรือ 12.50% สูงสุดที่ระดับ 4.04 บาท ต่ำสุดที่ระดับ 3.20 บาท ด้วยมูลค่าการซื้อขาย 213.84 ล้านบาท ราคาหุ้นนิวไฮรอบ 5 เดือน โดยเทียบราคาหุ้นยืนที่ระดับ 4.10 บาท เมื่อวันที่ 23 ก.ย.65

บริษัท ซันเวนดิ้ง เทคโนโลยี จำกัด (มหาชน) หรือ SVT รายงานผลการดำเนินงานงวดปี 65 สิ้นสุดวันที่ 31 ธ.ค.65 ดังนี้

สำหรับผลการดำเนินงานงวดปี 65 บริษัทมีรายได้รวม 2,244.52 ล้านบาท เพิ่มขึ้น 14.32% จากปีก่อน เนื่องมาจากการเพิ่มขึ้นของรายได้จากการขายสินค้าผ่านเครื่องจำหน่ายสินค้าอัตโนมัติเป็นหลัก จากการที่บริษัทขยายการติดตั้งเครื่องจำหน่ายสินค้าอัตโนมัติเพื่อให้บริการตามสถานที่บริการต่างๆ เพิ่มขึ้นอย่างต่อเนื่อง และขยายพื้นที่จังหวัดการให้บริการเพิ่มขึ้นจากการเปิดสาขาเพิ่ม 4 สาขา คือ สาขาลำพูน ในเดือนมกราคมเพื่อให้บริการทางภาคเหนือ สาขาอุบลราชธานี ในเดือนสิงหาคมเพื่อให้บริการทางภาคตะวันออกเฉียงเหนือ สาขาชลบุรี 2 ในเดือนกันยายน และสาขาปทุมธานีในเดือนพฤศจิกายน
นอกจากนั้นที่ประชุมคณะกรรมการบริษัทฯ วันที่ 23 ก.พ.66 จ่ายปันผลจากงวดดำเนินงานวันที่ 1 ม.ค. 65 ถึงวันที่ 31 ธ.ค. 65 เป็นเงินสดในอัตรา 0.05 บาท กำหนดขึ้นเครื่องหมาย XD วันที่ 9 มี.ค.66 และกำหนดจ่ายเงินปันผลในวันที่ 19 พ.ค.66